-----------------------------------------------------------------------
  3. การประกอบธุรกิจของแต่ละสายผลิตภัณฑ์

  -----------------------------------------------------------------------

ปัจจุบัน บริษัทฯ มีหน่วยธุรกิจ 4 หน่วย ดังนี้

1.  ธุรกิจรับเหมาก่อสร้างในงานวางระบบท่อ บริษัทฯ
    ดำเนินธุรกิจรับเหมาก่อสร้างในงานวางระบบท่อ โดยงานหลักของบริษัทฯ คือ
    ธุรกิจรับเหมาการวางท่อส่งก๊าซธรรมชาติให้กับบริษัทในกลุ่มธุรกิจพลังงานและปิโตรเคมี
    โดยในอดีตบริษัทฯจะทำงานในส่วนของระบบท่อจัดจำหน่ายก๊าซธรรมชาติ (Gas
    Distribution Pipeline)
    เป็นหลัก
    และได้สั่งสมประสบการณ์ร่วมทำงานกับพันธมิตรต่างประเทศในงานวางท่อก๊าซธรรมชาติบนบกข้ามประเทศ
    หรือ ข้ามจังหวัด (Cross-country pipeline) ซึ่งเป็นงานขนาดใหญ่ (ในปี 2548
    บริษัทฯ ได้รับงานวางท่อก๊าซธรรมชาติ ผ่านทางกิจการร่วมค้า CPP-TRC
    ซึ่งเป็นการร่วมมือระหว่างบริษัทฯ กับบริษัท ไชน่า ปิโตรเลียม ไพพ์ไลน์ บูโร
    สำหรับโครงการท่อก๊าซวังน้อย-แก่งคอยเป็นโครงการแรก) จนกระทั่งปัจจุบัน บริษัทฯ
    สามารถรับงานวางระบบท่อส่งก๊าซขนาดใหญ่ได้ด้วยตัวเอง นอกจากนี้ บริษัทฯ
    ยังมีความเชี่ยวชาญในงานวางระบบท่ออื่น ๆ ด้วย เช่น
    ระบบท่อสำหรับการขนส่งวัตถุดิบทางด้านปิโตรเคมี และระบบท่อน้ำ เป็นต้น

2.  ธุรกิจรับเหมาติดตั้งระบบวิศวกรรมและก่อสร้างโรงงานในอุตสาหกรรมพลังงานและปิโตรเคมี
    บริษัทฯ
    ประกอบธุรกิจรับเหมาติดตั้งระบบวิศวกรรมและก่อสร้างโรงงานในอุตสาหกรรมพลังงานและปิโตรเคมี
    โดยบริษัทฯ
    อาจจะทำการก่อสร้างโรงงานอุตสาหกรรมพร้อมกับติดตั้งระบบวิศวกรรมสำหรับโรงงาน
    งานที่บริษัทฯจะรับติดตั้งระบบวิศวกรรมส่วนใหญ่จะเป็นโรงงานอุตสาหกรรมในธุรกิจพลังงานและปิโตรเคมี
    ซึ่งบริษัทฯ
    อาจมีการร่วมลงทุนหรือร่วมเสนองานกับพันธมิตรข้ามชาติผู้เป็นเจ้าของเทคโนโลยีในการผลิตผลิตภัณฑ์ตาม
    ความประสงค์ของลูกค้าแต่ละราย

3.  ธุรกิจพัฒนาโครงการและการลงทุน เป็นหน่วยธุรกิจที่จัดตั้งขึ้นใหม่ตั้งแต่ปี 2550
    โดยจะมุ่งเน้นการพัฒนาโครงการด้านพลังงาน อสังหาริมทรัพย์ โรงไฟฟ้า
    และโรงงานปิโตรเคมี โครงการที่อยู่ในระหว่างการศึกษาความเป็นไปได้
    และร่วมพัฒนาโครงการ อาทิเช่น โครงการเขื่อนพลังงานไฟฟ้าสตึงนำ ที่ประเทศกัมพูชา
    โครงการลงทุนในสัมปทานขนาดใหญ่ โครงการลงทุนด้านอุตสาหกรรมพลังงานในต่างประเทศ
    เป็นต้น

4.  ธุรกิจต่างประเทศ บริษัทฯ
    มีนโยบายขยายงานออกสู่ต่างประเทศภายใต้ความร่วมมือกับพันธมิตรทั้งในและต่างประเทศ

3.1 ภาวะอุตสาหกรรมและการแข่งขัน

-   อุตสาหกรรมรับเหมาก่อสร้างในงานวางท่อส่งก๊าซธรรมชาติ

-   ภาพรวมอุตสาหกรรม

การลงทุนและการดำเนินการโครงข่ายระบบท่อส่งก๊าซธรรมชาติ (Transmission Pipeline
Network) รวมถึงการจัดหาและจัดจำหน่ายก๊าซธรรมชาตินั้น ปัจจุบันบริษัท ปตท. จำกัด (มหาชน)
(“ปตท.”) เป็นผู้รับซื้อ จัดจำหน่าย และเป็นเจ้าของ
รวมถึงผู้บริหารและพัฒนาโครงข่ายระบบท่อส่งก๊าซธรรมชาติเพียงรายเดียวในประเทศ
โดยระบบท่อส่ง
ก๊าซธรรมชาติของ ปตท. จะต่อเชื่อมแหล่งก๊าซธรรมชาติต่างๆ ในอ่าวไทย
และท่อส่งก๊าซธรรมชาติจากแหล่งยาดานาและ
เยตากุน สหภาพพม่า ที่ชายแดนไทย- พม่า เข้ากับผู้ผลิตไฟฟ้า โรงแยกก๊าซธรรมชาติ
และลูกค้าอุตสาหกรรมต่างๆ

สำหรับระบบท่อจัดจำหน่ายก๊าซธรรมชาตินั้น นอกเหนือจาก ปตท.
ที่เป็นผู้ลงทุนและดำเนินการแล้วนั้น
มีเพียงบริษัท ปตท. จำหน่ายก๊าซธรรมชาติ จำกัด ซึ่งเป็นบริษัทร่วมทุนระหว่าง ปตท. กับ
Suez-Tractebel S.A. แห่งประเทศเบลเยี่ยม และบริษัท ทุนลดาวัลย์ จำกัด
เพื่อดำเนินธุรกิจพัฒนาและก่อสร้างระบบท่อย่อยเพื่อขนส่งและจัดจำหน่าย
ก๊าซธรรมชาติให้กับลูกค้าในเขตอุตสาหกรรมรอบกรุงเทพมหานคร และปริมณฑล

ระบบท่อส่งก๊าซธรรมชาติของ ปตท. ณ วันที่ 31 ธันวาคม 2554 มีความยาวรวมประมาณ 3,635
กิโลเมตร ประกอบด้วยระบบท่อส่งก๊าซธรรมชาติบนบกความยาวประมาณ 1,437 กิโลเมตร
และระบบท่อส่งก๊าซธรรมชาติในทะเลความยาวประมาณ 2,198 กิโลเมตร
(ไม่รวมระบบท่อจัดจำหน่ายก๊าซธรรมชาติ (Distribution Pipeline) อีกประมาณ
883 กิโลเมตร ที่เชื่อมต่อจากระบบท่อส่งก๊าซธรรมชาติไปยังลูกค้าอุตสาหกรรม)

สำนักงานนโยบายและแผนพลังงาน (สนพ.) กระทรวงพลังงาน
ประเมินการบริโภคพลังงานรวมของประเทศในปี 2555 พบว่า
ก๊าซธรรมชาติยังคงเป็นพลังงานที่มีสัดส่วนการใช้มากที่สุดคิดเป็นร้อยละ 44
ของการใช้พลังงานรวมทั้งหมด โดยปริมาณการใช้ก๊าซธรรมชาติในปี 2555 อยู่ที่ระดับ 4,508
ล้านลูกบาศก์ฟุตต่อวัน เพิ่มขึ้นร้อยละ 9.1 เมื่อเทียบกับปี 2554 ซึ่งอยู่ที่ระดับ 4,143
ล้านลูกบาศก์ฟุตต่อวัน หากพิจารณาสัดส่วนการใช้ก๊าซธรรมชาติในภาคการผลิตต่างๆ พบว่า
ส่วนใหญ่ก๊าซธรรมชาติถูกใช้เป็นเชื้อเพลิงในภาคการผลิตไฟฟ้าร้อยละ 59
รองลงมาเป็นการใช้ก๊าซธรรมชาติ
ในภาคอุตสาหกรรม ได้แก่ การใช้เป็นวัตถุดิบในอุตสาหกรรมปิโตรเคมีและอื่นๆ (โพรเพน อีเทน
และ LPG) ร้อยละ 21 และการใช้เพื่อเป็นเชื้อเพลิงในโรงงานอุตสาหกรรมร้อยละ 14
ขณะที่ร้อยละ 6 ถูกใช้เป็นเชื้อเพลิงในภาคขนส่ง (NGV)

ปริมาณการใช้ก๊าซธรรมชาติที่เพิ่มสูงขึ้นเป็นผลมาจากการขยายตัวของเศรษฐกิจภายในประเทศ
โดยสำนักงานคณะกรรมการพัฒนาเศรษฐกิจและสังคมแห่งชาติ (สคช.)
คาดการณ์แนวโน้มเศรษฐกิจไทยในปี 2555 ขยายตัวร้อยละ 5.5 โดยเฉพาะภาคขนส่ง
มีการใช้ก๊าซธรรมชาติเพื่อเป็นเชื้อเพลิงสำหรับรถยนต์ (NGV) เพิ่มขึ้นร้อยละ 21.4
เป็นผลมาจากนโยบายภาครัฐที่ส่งเสริมการใช้ NGV ในรถยนต์เพื่อทดแทนการใช้น้ำมัน
รวมถึงการส่งเสริมให้มีการขยายสถานีบริการ NGV เพื่อรองรับความต้องการของประชาชนที่เพิ่มขึ้น
โดยในปี 2555 มีสถานีบริการ NGV ทั่วประเทศ
483 สถานี เพิ่มขึ้นจากปี 2554 ที่มี 469 สถานี
แบ่งเป็นสถานีบริการที่อยู่ในเขตกรุงเทพมหานครและปริมณฑล 243 สถานี และต่างจังหวัด 240
สถานี ณ สิ้นปี 2555 มีจำนวนรถยนต์ที่ติดตั้ง NGV แล้วทั้งสิ้น 374,857 คัน เพิ่มขึ้นจากปี 2554
ที่ 300,581 คัน สำหรับภาคอุตสาหกรรม
การใช้ก๊าซธรรมชาติเพื่อเป็นเชื้อเพลิงในโรงงานอุตสาหกรรม เพิ่มขึ้นร้อยละ 11.0
และการใช้เพื่อเป็นวัตถุดิบในอุตสาหกรรมปิโตรเคมีและอื่นๆ เพิ่มขึ้นร้อยละ 10.2
ในขณะที่การใช้ก๊าซธรรมชาติเพื่อ
ภาคการผลิตไฟฟ้าเพิ่มขึ้นร้อยละ 7.2
เป็นผลมาจากการฟื้นตัวของภาคธุรกิจและอุตสาหกรรมหลังจากวิกฤติอุทกภัยปี 2554
รวมทั้งนโยบายกระตุ้นเศรษฐกิจต่างๆ เช่น มาตรการลดค่าครองชีพ การปรับขึ้นอัตราค่าจ้างขั้นต่ำ
และการปรับขึ้นเงินเดือนข้าราชการ เป็นต้น เหล่านี้ล้วนส่งผลต่อความต้องการใช้ไฟฟ้าที่เพิ่มขึ้น

-   แนวโน้ม

สนพ. คาดการณ์ปริมาณความต้องการใช้ก๊าซธรรมชาติปี 2556 เพิ่มขึ้นจากปี 2555 ร้อยละ 7.6
ตาม
การขยายตัวของภาวะเศรษฐกิจ ซึ่ง สคช. คาดการณ์ว่าเศรษฐกิจไทยในปี 2556
จะขยายตัวร้อยละ 4.5-5.5 โดยมีแรงสนับสนุนนโยบายเศรษฐกิจเชิงกระตุ้นของรัฐบาล
และการลงทุนด้านการบริหารจัดการน้ำของภาครัฐ ซึ่งจะช่วยขับเคลื่อนภาคเศรษฐกิจภายในประเทศ
จากการคาดการณ์การใช้ก๊าซธรรมชาติในภาคการผลิตต่างๆ พบว่า
การใช้ก๊าซธรรมชาติเพื่อภาคการผลิตไฟฟ้าเพิ่มขึ้นร้อยละ 4.8
การใช้เพื่อเป็นวัตถุดิบในอุตสาหกรรมปิโตรเคมีและอื่นๆ เพิ่มขึ้นร้อยละ 15.8
การใช้เพื่อเป็นเชื้อเพลิงในโรงงานอุตสาหกรรม เพิ่มขึ้นร้อยละ 6.3
และการเพื่อเป็นเชื้อเพลิงสำหรับรถยนต์ (NGV) เพิ่มขึ้น
ร้อยละ 9.7 แต่หากได้ข้อสรุปการศึกษาต้นทุนราคาก๊าซ NGV
ที่ชัดเจนและนำไปสู่การปรับราคาขายปลีก NGV เพิ่มขึ้น อาจจะส่งผลให้การใช้ NGV
ขยายตัวไม่สูงมากนัก

การประเมินความต้องการก๊าซธรรมชาติในระยะสั้นช่วงปี 2553 – 2557
คาดว่าความต้องการก๊าซธรรมชาติ
จะขยายตัวเฉลี่ยร้อยละ 6 ต่อปี อยู่ที่ระดับ 4,821 ล้านลูกบาศก์ฟุตต่อวันในปี 2557
ซึ่งเป็นผลมาจากการฟื้นตัวของเศรษฐกิจ
และความต้องการก๊าซธรรมชาติที่เพิ่มขึ้นในภาคการผลิตไฟฟ้าตามแผนพัฒนากำลังการผลิตไฟฟ้าของประเทศไทย
พ.ศ. 2553 – 2573 (Power Development Plan 2010: PDP 2010)
เพื่อรองรับความต้องการใช้ก๊าซธรรมชาติทั้งจากผู้ผลิตไฟฟ้าเอกชนขนาดใหญ่ (IPP)
และผู้ผลิตไฟฟ้าเอกชนขนาดเล็ก (SPP) ในระยะยาวตั้งแต่ปี 2558 – 2573 คาดว่า
ความต้องการก๊าซธรรมชาติจะเพิ่มขึ้นถึงระดับ 5,542 ล้านลูกบาศก์ฟุตต่อวันในปี 2573
หรือขยายตัวเฉลี่ยร้อยละ 1 ต่อปี

คณะกรรมการนโยบายพลังงานแห่งชาติ (กพช.) เห็นชอบแผนการจัดหาก๊าซธรรมชาติระยะยาว
เพื่อรองรับความต้องการก๊าซธรรมชาติที่มีแนวโน้มเพิ่มขึ้นทั้งจากภาคการผลิตไฟฟ้า ภาคอุตสาหกรรม
ภาคปิโตรเคมี และภาคขนส่ง โดย ปตท.
มีแผนในการจัดหาก๊าซธรรมชาติเพิ่มเติมทั้งจากแหล่งก๊าซธรรมชาติแหล่งใหม่จากอ่าวไทยและประเทศ
เพื่อนบ้าน รวมทั้งมีแผนนำเข้าก๊าซธรรมชาติเหลว (LNG) เพิ่มเติม
เพื่อป้องกันการขาดแคลนก๊าซธรรมชาติในบางช่วงเวลา โดยปี 2555 ปตท. ได้ลงนามสัญญากับ
บริษัท Qatar Liquefied Gas Company Limited 3 (Qatargas 3)
ซึ่งเป็นบริษัทพลังงานแห่งชาติของประเทศกาตาร์ เพื่อซื้อ LNG ในปริมาณ 2
ล้านต้นต่อปีตลอดอายุสัญญา 20 ปี
เพื่อช่วยเสริมสร้างความมั่นคงด้านพลังงานของประเทศไทยในระยะยาว

หากพิจารณาจากแผนการลงทุน 5 ปี (2556-2560) ของปตท. วงเงินรวม 366,474 ล้านบาท
พบว่า การลงทุนส่วนใหญ่ปรับเปลี่ยนเป็นการร่วมทุนและลงทุนในบริษัทลูกที่ถือหุ้นร้อยละ 100
เพื่อขยายธุรกิจพลังงานในต่างประเทศ
รวมทั้งขยายความสามารถในการนำเข้าเพื่อรองรับความต้องการใช้ก๊าซธรรมชาติที่เพิ่มขึ้น ประมาณ
191,947 ล้านบาท หรือคิดเป็นร้อยละ 53 ของวงเงินลงทุนทั้งหมด ได้แก่ การลงทุนของบริษัท
พีทีที แอลเอ็นจี จำกัด ในโครงการ LNG Receiving Terminal ระยะที่ 2 เป็นต้น
สำหรับการลงทุนในกลุ่มธุรกิจก๊าซธรรมชาติ วงเงินประมาณ 111,216 ล้านบาท หรือคิดเป็นร้อยละ
30 ซึ่งโครงการหลักประกอบด้วยโครงการระบบท่อส่งก๊าซธรรมชาติบนบกเส้นที่ 4
(ระยอง-แก่งคอย) โครงการก่อสร้างท่อส่งก๊าซธรรมชาติบนบก นครสวรรค์
และโครงการก่อสร้างท่อส่งก๊าซธรรมชาติบนบก นครราชสีมา เป็นต้น

แผนการลงทุน 5 ปี ของปตท. (ปี 2556-2560)

(หน่วย: ล้านบาท)

  -------------------------------------- -------- -------- -------- -------- -------- --------- -------
  ธุรกิจ                                   2556     2557     2558     2559     2560     รวม       ร้อยละ

  ก๊าซธรรมชาติ                             25,449   29,522   30,417   18,583   7,245    111,216   30

  น้ำมันและการค้าระหว่างประเทศ               7,158    8,245    16,952   12,573   6,456    51,384    14

  แผนร่วมทุนและการลงทุนในบริษัทลูกที่ถือหุ้นร้อยละ   62,164   33,808   34,631   25,333   36,011   191,947   53
  100                                                                                           

  สำนักงานใหญ่และอื่น ๆ                      4,074    4,059    1,862    1,128    804      11,927    3

  รวม                                    98,845   75,634   83,862   57,617   50,516   366,474   100
  -------------------------------------- -------- -------- -------- -------- -------- --------- -------

ที่มา : สารสนเทศของปตท. ที่รายงานต่อตลาดหลักทรัพย์แห่งประเทศไทย เมื่อวันที่ 21 ธันวาคม
2555

สรุปแนวโน้มอุตสาหกรรมรับเหมาก่อสร้างในงานวางท่อส่งก๊าซธรรมชาติในระยะสั้นช่วง 5
ปีข้างหน้า ยังคงเติบโตในอัตราคงที่
ตามการลงทุนขยายโครงข่ายระบบท่อส่งก๊าซธรรมชาติเพื่อเพิ่มประสิทธิภาพของระบบท่อส่งก๊าซ
เพื่อรองรับความต้องการใช้ก๊าซธรรมชาติที่ปรับตัวสูงขึ้นตามการฟื้นตัวของเศรษฐกิจในประเทศ
รวมทั้งส่งเสริมการขยายการใช้ก๊าซธรรมชาติในภาคอุตสาหกรรมและภาคขนส่งไปยังส่วนภูมิภาค
โดยมีการขยายเพิ่มโครงข่ายระบบท่อส่ง
ก๊าซธรรมชาติไปยังส่วนภูมิภาค อาทิ โครงการระบบท่อส่งก๊าซธรรมชาติบนบกเส้นที่ 4
(ระยอง-แก่งคอย) โครงการวาง
ท่อส่งก๊าซธรรมชาติบนบก นครสวรรค์ โครงการวางท่อส่งก๊าซธรรมชาติบนบก นครราชสีมา เป็นต้น

ขณะที่อุตสาหกรรมการวางท่อส่งก๊าซธรรมชาติเพื่อเชื่อมต่อไปยังโรงไฟฟ้าที่ใช้ก๊าซธรรมชาติเป็นเชื้อเพลิงในการผลิตไฟฟ้า
อาทิ โรงไฟฟ้าระบบ Cogeneration มีแนวโน้มขยายตัวสูงขึ้น
เพื่อรองรับแผนการขยายโรงไฟฟ้าใหม่ตามแผน PDP 2010 ทั้งยังสนับสนุนให้โรงไฟฟ้า SPP ระบบ
Cogeneration มีการกระจายตัวไปยังพื้นที่ต่างๆ ของประเทศ
อีกด้วย

นอกจากนี้อุตสาหกรรมการวางท่อส่งก๊าซธรรมชาติมีแนวโน้มที่จะมีการขยายตัวอย่างมีนัยสำคัญในโครงการที่เกี่ยวกับงานปรับปรุงความสามารถในการเพิ่มประสิทธิภาพการจ่ายก๊าซของปตท.
เข้าสู่ระบบท่อประธานเดิม เช่น
งานติดตั้ง Gas Compressor Station ภายในสถานีก๊าซและโรงแยกก๊าซธรรมชาติ
โครงการเชื่อมต่อท่อย่อยเข้ากับ
ท่อประธานเพื่อเพิ่มความดันให้กับระบบท่อ
และโครงการปรับปรุงและบำรุงรักษาระบบท่อประธานเดิมที่เริ่มจะหมดอายุการใช้งานลงให้สามารถนำมาใช้งานได้อีกอย่างปลอดภัย
เป็นต้น

หากมองโอกาสการขยายธุรกิจของบริษัทฯ ในปี 2556 นอกจากการเข้าร่วมประมูลโครงการวางท่อ
ก๊าซธรรมชาติ ตามแผนขยายโครงข่ายระบบท่อก๊าซธรรมชาติของ ปตท. แล้วนั้น บริษัทฯ
ยังมุ่งเน้นขยายตลาดการวางท่อ
ส่งก๊าซธรรมชาติเพื่อเชื่อมต่อไปยังกลุ่มโรงไฟฟ้าที่ใช้ก๊าซธรรมชาติเป็นเชื้อเพลิงในการผลิต
ทั้งจากผู้ผลิตไฟฟ้าเอกชนขนาดใหญ่ (IPP) และผู้ผลิตไฟฟ้าเอกชนขนาดเล็ก (SPP)
โดยเฉพาะกลุ่มผู้ผลิตไฟฟ้าเอกชนขนาดเล็ก (SPP) ระบบ Cogeneration
ที่ผ่านความเห็นชอบข้อเสนอการรับซื้อไฟฟ้าของคณะกรรมการกำกับกิจการพลังงาน (กกพ.) สำหรับ
การจัดหาไฟฟ้าในช่วงปี 2558 – 2564 จำนวน 22 โครงการ ปริมาณไฟฟ้ารวม 1,980
เมกะวัตต์ ซึ่งผู้ผลิตไฟฟ้าเอกชน
ขนาดเล็ก (SPP) ที่ได้รับการเห็นชอบเหล่านี้เป็นอีกหนึ่งกลุ่มลูกค้าเป้าหมายสำคัญของบริษัทฯ
นอกเหนือจากกลุ่มลูกค้าหลักของบริษัทฯ ในปัจจุบัน

-   อุตสาหกรรมก่อสร้างภาคอุตสาหกรรมและพลังงาน

-   ภาพรวมอุตสาหกรรม

ภาพรวมการลงทุนในอุตสาหกรรมก่อสร้าง ปี 2555 ขยายตัวร้อยละ 10 จากปีก่อน
โดยมีมูลค่างานก่อสร้างรวมประมาณ 900,000 ล้านบาท และในปี 2555
อุตสาหกรรมการก่อสร้างมีการแข่งขันค่อนข้างสูงจากผู้ประกอบการ รายใหญ่และรายกลาง
เนื่องจากการฟื้นตัวของภาคธุรกิจและภาคอุตสาหกรรมหลังวิกฤตน้ำท่วมปี 2554
โดยส่วนใหญ่เป็นการลงทุน เพื่อซ่อมแซมโครงสร้างพื้นฐาน
สิ่งปลูกสร้างของภาคครัวเรือนและภาคอุตสาหกรรมที่เสียหายจากอุทกภัยและการลงทุนในโครงการที่ต้องชะลอมาจากปลายปี
2554 รวมทั้งการเสริมสร้างระบบป้องกันของพื้นที่นิคมอุตสาหกรรมและโครงการอสังหริมทรัพย์
ขณะที่งานก่อสร้างที่เกี่ยวข้องกับการก่อสร้างโรงงานโรงไฟฟ้ามีการขยายตัวเพิ่มมากขึ้น

-   แนวโน้ม

ศูนย์วิจัยกสิกรไทย คาดการณ์ภาพรวมการลงทุนในอุตสาหกรรมก่อสร้าง ปี 2556
มีแนวโน้มเติบโตเพิ่มขึ้นร้อยละ 11 – 12 จากปีก่อน โดยคาดว่าจะมีมูลค่างานก่อสร้างรวมประมาณ
1,005,000 – 1,015,000 ล้านบาท เป็นผลต่อเนื่องมาจากโครงการก่อสร้างภาครัฐ อาทิ
การลงทุนโครงสร้างพื้นฐานของภาครัฐ 2.27 ล้านล้านบาท และการลงทุนด้านการบริหารจัดการน้ำ
เพื่อแก้ไขปัญหาน้ำท่วม 3.5 แสนล้านบาท รวมถึงโครงการก่อสร้างพื้นฐานขนาดใหญ่
ที่ต่อเนื่องมาจากปี 2555 ได้แก่ โครงการก่อสร้างรถไฟฟ้าในกรุงเทพฯและปริมณฑล
ที่เกิดขึ้นพร้อมกันหลายสาย สำหรับการก่อสร้างภาคเอกชน
คาดว่าจะมีการขยายการลงทุนไปยังพื้นที่ต่างจังหวัดมากขึ้น
โดยเฉพาะการลงทุนโครงการพัฒนาอสังหาริมทรัพย์ รวมถึงการเติบโตของโรงงานอุตสาหกรรม
และคลังสินค้า ในขณะที่การก่อสร้างโรงไฟฟ้าเอกชน
โดยเฉพาะโครงการก่อสร้างโรงไฟฟ้าขนาดเล็ก (SPP)
มีแนวโน้มที่จะเติบโตเพิ่มขึ้นอย่างชัดเจนและต่อเนื่อง
ทั้งการก่อสร้างเพื่อสอดรับกับแผนการขยายโรงไฟฟ้าใหม่ตาม PDP 2010
และเพื่อรองรับความต้องการใช้พลังงานของประเทศที่เพิ่มขึ้น

นอกจากนี้ การก่อสร้างภาคอุตสาหกรรมการผลิตพลังงานทดแทน อาทิ
การผลิตเอทานอลและไบโอดีเซล
มีแนวโน้มปรับตัวเพิ่มขึ้นอย่างต่อเนื่อง
เพื่อรองรับยุทธศาสตร์พลังงานทดแทนตามแผนพัฒนาพลังงานทดแทน (Renewable Energy
Development Plan: REDP) ระยะเวลา 15 ปี (2551 – 2565)
โดยมีเป้าหมายเพื่อลดปริมาณการนำเข้าน้ำมันดิบจากต่างประเทศ
และเพื่อสร้างมูลค่าเพิ่มและเสถียรภาพให้กับผลผลิตทางการเกษตร ในปี 2556 อุตสาหกรรม
เอทานอลมีแนวโน้มขยายตัวเพิ่มขึ้น สาเหตุมาจากนโยบายการยกเลิกการใช้น้ำมันเบนซิน 91
ของกระทรวงพลังงาน
มีผลบังคับใช้ตั้งแต่ 1 มกราคม 2556
ซึ่งจะส่งผลให้ความต้องการใช้เอทานอลเพื่อผลิตเป็นแก๊สโซฮอล์เพิ่มมากขึ้น
อีกทั้งโครงการรถยนต์คันแรกตามนโยบายของรัฐบาล
เป็นแรงสนับสนุนให้การบริโภคพลังงานของประเทศเพิ่มมากขึ้น หลังจากเริ่มโครงการตั้งแต่วันที่ 16
กันยายน 2554 ถึง 31 ธันวาคม 2555 มีผู้มาลงทะเบียนขอใช้สิทธิซื้อรถยนต์คันแรกทั้งสิ้น 1.25
ล้านราย ดังนั้นมีการคาดการณ์ว่าปริมาณความต้องการใช้เอทานอลจะเพิ่มขึ้นอย่างน้อย 4
แสนลิตรต่อวัน
จากความต้องการใช้เอทานอลประมาณ 1.3 – 1.4 ล้านลิตรต่อวันในปี 2555 เพิ่มขึ้นเป็นประมาณ
1.7 – 1.8 ล้านลิตรต่อวันในปี 2556 ขณะที่อุตสาหกรรมไบโอดีเซล
มีแนวโน้มปรับตัวเพิ่มขึ้นเช่นกัน โดยปัจจุบันมีความต้องการใช้ไบโอดีเซล
1.6 ล้านลิตรต่อวัน เป็นผลมาจากมาตรการบังคับใช้น้ำมันไบโอดีเซล B5
ทั่วประเทศที่เริ่มดำเนินการตั้งแต่เดือนกันยายน 2554
โดยทิศทางในการพัฒนาอุตสาหกรรมการผลิตไบโอดีเซลแผนพัฒนาไบโอดีเซล ปี 2551 – 2565
มีแนวทางเพิ่มปริมาณไบโอดีเซล B100 ที่ผสมในน้ำมันดีเซลในสัดส่วนที่มากขึ้น
พร้อมทั้งภาครัฐส่งเสริมให้มีการวิจัยพัฒนาการผลิต
ไบโอดีเซลและพัฒนาปรับปรุงคุณภาพน้ำมันไบโอดีเซล
ให้สามารถผลิตน้ำมันไบโอดีเซลที่มีคุณภาพสูงและเพิ่มมูลค่า
ให้สูงขึ้นได้

อย่างไรก็ตาม แม้ว่าภาพรวมอุตสาหกรรมก่อสร้างมีแนวโน้มขยายตัวต่อเนื่อง แต่ยังคงมีปัจจัยอื่นๆ
ที่อาจส่งผลต่อทิศทางการตลาดของอุตสาหกรรมก่อสร้าง อาทิ
ปัจจัยเสี่ยงจากความเปราะบางของเศรษฐกิจโลก
ปัจจัยทางการเมืองที่อาจส่งผลต่อการดำเนินการโครงการก่อสร้างภาครัฐ
และความชัดเจนของนโยบายภาครัฐที่เกี่ยวข้องกับ
การลงทุน ในขณะที่ปัจจัยด้านต้นทุนการก่อสร้างมีแนวโน้มปรับตัวเพิ่มขึ้นอย่างชัดเจน
ทั้งจากราคาน้ำมัน ราคาวัสดุก่อสร้าง และการปรับขึ้นค่าจ้างแรงงานขั้นต่ำตามนโยบายของรัฐบาล
สำหรับประเด็นทางสิ่งแวดล้อมและชุมชน ยังคงเป็นประเด็นที่ต้องให้ความสำคัญ
ซึ่งอาจเป็นข้อจำกัดในการลงทุนโครงสร้างพื้นฐานที่จะสนับสนุนภาคอุตสาหกรรม
ในอนาคตได้

หากมองโอกาสการเติบโตของอุตสาหกรรมก่อสร้างในช่วง 2 – 3 ปีข้างหน้า
การเปิดเสรีทางการค้าภายใต้ประชาคมเศรษฐกิจอาเซียน (ASEAN Economic Community:
AEC) ในปี 2558 จะเป็นอีกหนึ่งปัจจัยสำคัญที่เกื้อหนุน
การเติบโตของธุรกิจรับเหมาก่อสร้าง โดยเฉพาะกลุ่มประเทศ CLMV ประกอบด้วยกัมพูชา ลาว
พม่า และเวียดนาม
ซึ่งอยู่ในช่วงกำลังพัฒนาประเทศ และเศรษฐกิจของกลุ่มประเทศ CLMV
มีแนวโน้มเติบโตแข็งแกร่งเมื่อเปรียบเทียบกับการขยายตัวของเศรษฐกิจโลกและภูมิภาคเอเชียโดยรวม
ก่อให้เกิดการลงทุนในโครงการก่อสร้างสาธารณูปโภคพื้นฐานขนาดใหญ่และการลงทุนด้านพลังงานเป็นจำนวนมาก
ทั้งโครงการอสังหาริมทรัพย์ โรงงานอุตสาหกรรม และระบบสาธารณูปโภคต่างๆ อาทิ
โครงข่ายถนน โรงไฟฟ้า ท่าเรือ สนามบิน เป็นต้น ดังนั้นจึงนับเป็นโอกาสสำคัญสำหรับ
การขยายตัวของธุรกิจรับเหมาก่อสร้างของผู้ประกอบการไทยในกลุ่มประเทศ CLMV
เนื่องด้วยภูมิประเทศที่ตั้งติดพรมแดนและเชื่อมถึงกันกับไทย
ส่งผลให้ต้นทุนในการเข้าประมูลงานของผู้รับเหมาก่อสร้างของไทยต่ำกว่าคู่แข่งจากประเทศนอกภูมิภาคอาเซียน
โดยเฉพาะต้นทุนค่าขนส่งในการเคลื่อนย้ายแรงงาน เครื่องจักร ตลอดจนวัสดุอุปกรณ์ต่างๆ
อีกทั้งศักยภาพของผู้รับเหมาก่อสร้างของไทยอยู่ในระดับทัดเทียมกับนานาชาติ
ทั้งทางด้านเทคนิคและความชำนาญทางวิศวกรรมในงานก่อสร้างและงานระบบ
ประกอบกับประเทศไทยมีอุตสาหกรรมสนับสนุนที่เข้มแข็ง โดยเฉพาะอุตสาหกรรมผลิตวัสดุก่อสร้าง
อาทิ เหล็ก ปูนซีเมนต์ เป็นต้น
เหล่านี้ล้วนเป็นปัจจัยส่งเสริมการขยายตลาดธุรกิจรับเหมาก่อสร้างของไทย
เพื่อก้าวไปสู่ระดับอาเซียนต่อไป

3.2 กลยุทธ์การแข่งขัน

กลยุทธ์การแข่งขันและนโยบายการดำเนินธุรกิจของบริษัทฯ และบริษัทย่อย มีดังนี้

1.  การควบคุมคุณภาพของงาน บริษัทฯ มีนโยบายที่จะควบคุมคุณภาพของงานให้มีคุณภาพเป็นไป
    ตามเกณฑ์ที่กำหนด และ
    ดำเนินการส่งงานให้ตรงตามกำหนดเวลาเพื่อสร้างความพึงพอใจกับลูกค้า

2.  ชื่อเสียงและประสบการณ์ของกลุ่มวิศวกรผู้บริหาร
    ผู้บริหารมีความสามารถในการบริหารงานในธุรกิจรับเหมาก่อสร้างมายาวนาน
    โดยกลุ่มผู้บริหารของบริษัทฯ
    มีความรู้และประสบการณ์การทำงานภาคปฏิบัติในงานวิศวกรรมมากกว่า 20 ปี
    และมีชื่อเสียงเป็นที่ยอมรับอย่างกว้างขวางในวงการ
    ทำให้สามารถมีส่วนช่วยตรวจสอบดูแลการทำงานของวิศวกรระดับผู้จัดการโครงการอีกต่อหนึ่ง

3.  ผลงานในอดีต
    ด้วยคุณภาพของผลงานและบริการในอดีตที่ได้รับมอบหมายในงานโครงการจำนวนมาก
    ประกอบกับความสำเร็จในการรับเหมาก่อสร้างโครงการก่อสร้างขนาดใหญ่
    ทั้งในงานวางท่อส่ง
    ก๊าซธรรมชาติ และงานก่อสร้างโรงงานในอุตสาหรรมพลังงานและปิโตรเคมี ในลักษณะ
    Turn-key และ
    การขยายธุรกิจเข้าสู่ธุรกิจต่างประเทศ ทำให้ลูกค้าจำนวนมากให้ความเชื่อถือและไว้วางใจ
    การกลับมา
    ใช้บริการของบริษัทฯ อีก รวมทั้งได้แนะนำต่อไปยังลูกค้าอื่น ๆ ด้วย

4.  ความสามารถของบุคลากร บริษัทฯ
    มีพนักงานที่มีความเชี่ยวชาญในสายงานที่ดำเนินการอยู่จำนวนมาก
    ทำให้สามารถให้บริการกับลูกค้าได้อย่างมีคุณภาพที่ดี โดยบริษัทฯ
    มีนโยบายที่จะรักษาพนักงานที่มีคุณภาพไว้และสนับสนุนให้พนักงานมีการฝึกอบรมอยู่อย่างสม่ำเสมอ

5.  การร่วมมือกับพันธมิตร
    เพื่อเสริมศักยภาพในการรับงานจากกลุ่มลูกค้าทั้งในประเทศและต่างประเทศ เช่น
    การผนึกกำลังกับพันธมิตรผู้เป็นเจ้าของเทคโนโลยีการผลิตผลิตภัณฑ์ทางด้านปิโตรเคมี
    เพื่อเป็นการเพิ่มความสามารถในการแข่งขันด้านราคา
    และการร่วมมือกับพันธมิตรต่างประเทศเพื่อขยายงานออกสู่ต่างประเทศ

3.3 กลุ่มลูกค้าเป้าหมาย

สำหรับธุรกิจรับเหมาก่อสร้างในงานวางท่อส่งก๊าซธรรมชาติ
และธุรกิจรับเหมาติดตั้งระบบวิศวกรรมและก่อสร้างโรงงานในอุตสาหกรรมพลังงานและปิโตรเคมี
กลุ่มลูกค้าเป้าหมายส่วนใหญ่จะเป็นรัฐวิสาหกิจ ส่วนราชการ
และบริษัทเอกชนที่อยู่ในธุรกิจเกี่ยวข้องกับอุตสาหกรรมด้านพลังงาน ปิโตรเคมี โรงไฟฟ้า
และบริษัทที่มีฐานการผลิตอยู่ตามนิคมที่ท่อก๊าซสามารถเดินทางไปถึงได้ เช่น กลุ่มบริษัท ปตท. จำกัด
(มหาชน) และ บริษัทที่ตั้งอยู่ในนิคมอุตสาหกรรม
มาบตาพุด เป็นต้น

ส่วนบริษัท สหการวิศวกร จำกัด กลุ่มลูกค้าเป้าหมายคือ หน่วยงานราชการของรัฐ
ซึ่งให้บริการประชาชนทางด้านสาธารณูปโภคพื้นฐาน เช่น กรมทางหลวง กรมทางหลวงชนบท
กรมชลประทาน เป็นต้น รวมถึงบริษัทภาคเอกชนในอุตสาหกรรมอสังหาริมทรัพย์ พลังงาน
และปิโตรเคมี

3.4 การจัดหาผลิตภัณฑ์

-   บุคลากร

เนื่องจากบริษัทฯ ดำเนินธุรกิจรับเหมาเป็นหลัก
ทำให้จำนวนบุคลากรที่ต้องใช้ขึ้นอยู่กับขนาดของโครงการ
ที่จะได้รับคัดเลือกจากการประกวดราคาในแต่ละครั้ง บริษัทฯ
จึงมีนโยบายในการจัดจ้างวิศวกรและพนักงานประจำในระดับที่เหมาะสมกับประมาณการรายได้ของบริษัทฯ
บริษัทฯ ไม่มีนโยบายในการจ้างพนักงานหรือช่างเชื่อมจำนวนมาก โดยบริษัทฯ
จะจัดเตรียมกลุ่มพนักงานจำนวนหนึ่ง (Standby Team)
ซึ่งรวมถึงช่างเชื่อมจำนวนหนึ่งไว้ในกรณีที่เกิดปัญหาฉุกเฉินที่ทางพนักงานในแต่ละโครงการขาดไปชั่วคราวเท่านั้น

จากการขยายตัวทางธุรกิจอย่างรวดเร็ว ของกลุ่มบริษัทฯ ในช่วงปี 2553-2555
จึงได้มีการว่าจ้างพนักงานประจำในส่วนงานต่าง ๆ มากขึ้น
โดยเฉพาะอย่างยิ่งในตำแหน่งวิศวกรในสายงานการตลาด และปฏิบัติการ รวมถึง
ฝ่ายจัดซื้อ เพื่อรองรับการบริหารงานขนาดใหญ่ในมือ

-   แหล่งเงินทุน

บริษัทฯ และบริษัทย่อยมีการใช้นโยบายการขอแหล่งเงินกู้ประเภทสินเชื่อโครงการ (Project
Finance)
จากสถาบันการเงิน เป็นรายโครงการไป อีกทั้งในบางกรณีอาจใช้วิธีการร่วมทุน เช่น
กิจการร่วมค้า เพื่อเข้าดำเนินงาน
โดยร่วมกับคู่สัญญาเพื่อร่วมกันสนับสนุนเงินทุนหมุนเวียนในการก่อสร้าง

-   ผู้รับเหมาช่วง

บริษัทฯ และบริษัทย่อย มีการจ้างผู้รับเหมาช่วงในงานบางส่วนที่บริษัทไม่มีความชำนาญ
หรือช่วงเวลาที่มีปริมาณงานเกินกว่ากำลังคน
โดยจะพิจารณาเลือกผู้รับเหมาช่วงจากความน่าเชื่อถือทางการเงิน ผลงานในอดีต และ
ความพร้อมของบุคลากรและเครื่องมือเครื่องจักร ซึ่งบริษัทฯ
มีนโยบายที่จะกำหนดรายละเอียดในการจ้างช่วงให้เหมือนหรือใกล้เคียงกับที่บริษัทฯ ทำกับลูกค้า
(Back-to-back) ทั้งในเรื่องการส่งมอบ การรับประกันคุณภาพ การตรวจรับงาน และค่าปรับ
เป็นต้น โดยการได้มาซึ่งบริษัท สหการวิศวกร จำกัด เป็นบริษัทย่อยในปี 2550
ช่วยเสริมการทำงานของบริษัทฯ
ในด้านงานโยธา ซึ่งสหการวิศวกรมีความชำนาญ

-   เครื่องจักรและอุปกรณ์

บริษัทฯ มีนโยบายที่จะมีเครื่องจักรและอุปกรณ์เป็นของตนเองบางส่วน
เพื่อใช้ในการดำเนินงานก่อสร้างพื้นฐาน สำหรับเครื่องจักรและอุปกรณ์อื่น ๆ
ที่จำเป็นต่องานก่อสร้าง บริษัทฯ จะทำการเช่าเพื่อนำมาใช้ในแต่ละโครงการตามความต้องการ
อีกทั้ง การที่สหการวิศวกรมีเครื่องจักรและอุปกรณ์สำหรับงานโยธา เช่น รถบรรทุก รถขุด
รถแทรกเตอร์ เป็นต้น ซึ่งสามารถใช้ร่วมกันได้ ซึ่งจะทำให้บริษัทฯ
สามารถลดค่าใช้จ่ายเกี่ยวกับเครื่องจักรและอุปกรณ์

-   วัตถุดิบ

โดยทั่วไป วัตถุดิบในการก่อสร้างของบริษัทฯ และบริษัทย่อย จะแบ่งได้เป็น 2 กลุ่ม คือ

1.  วัสดุก่อสร้างที่มีคุณลักษณะเฉพาะ
    ซึ่งคิดเป็นสัดส่วนส่วนใหญ่เมื่อเทียบกับมูลค่าของวัตถุดิบในการก่อสร้างทั้งหมด เช่น ท่อ วาล์ว
    เป็นต้น เนื่องจากในธุรกิจรับเหมาก่อสร้างที่บริษัทฯ ดำเนินงานอยู่
    มักมีการกำหนดรายละเอียดของวัสดุที่ใช้จากเจ้าของโครงการ ทำให้ในบางครั้ง บริษัทฯ
    ต้องซื้อวัสดุดังกล่าวจากตัวแทนจำหน่าย หรือผู้ผลิตโดยตรง
    ซึ่งอาจเป็นได้ทั้งบริษัทในประเทศไทยหรือบริษัทต่างประเทศ แล้วแต่กรณี อย่างไรก็ตาม
    โดยปกติแล้ว เจ้าของโครงการมักกำหนดรายละเอียดของวัสดุให้สามารถเลือกใช้สินค้า
    ได้มากกว่าหนึ่งบริษัท และบริษัทฯ
    มักจะมีการต่อรองและขอการยืนยันราคาจากตัวแทนจำหน่ายหรือผู้ผลิตก่อนยื่นประกวดราคา
    และให้คงราคาดังกล่าวไว้ช่วงระยะเวลาหนึ่ง

2.  วัสดุก่อสร้างทั่วไป ซึ่งคิดเป็นสัดส่วนที่น้อยเมื่อเทียบกับมูลค่าของวัตถุดิบในการก่อสร้างทั้งหมด
    เช่น
    ลวดเชื่อม อิฐ กระดาษทราย เป็นต้น บริษัทฯ จะมีการซื้อวัสดุดังกล่าวจากภายในประเทศ
    โดยอาจมีการซื้อตามบริษัทคู่ค้าที่ซื้อขายกันมาเป็นประจำ
    หรืออาจมีการซื้อจากร้านค้าตามหน้างานบ้างตามความจำเป็น

3.5 งานที่อยู่ระหว่างก่อสร้างที่ยังไม่ได้ส่งมอบ

ณ วันที่ 31 ธันวาคม 2555 บริษัทฯ และบริษัทย่อยมีงานที่อยู่ระหว่างการก่อสร้างที่ยังไม่ได้ส่งมอบ
โดยสรุปดังนี้

+-----------------------------------------------+------+---------------+
|                                               | จำนว | มูลค่างานที่เหลือ  |
|                                               | นโคร |               |
|                                               | งการ | (ล้านบาท)      |
+-----------------------------------------------+------+---------------+
| บริษัท ทีอาร์ซี คอนสตรัคชั่น จำกัด (มหาชน)             | 16   | 2,344.47      |
+-----------------------------------------------+------+---------------+
| บริษัท สหการวิศวกร จำกัด                          | 6    | 169.06        |
+-----------------------------------------------+------+---------------+
| TRC Middle East LLC สาธารณรัฐสุลต่านโอมาน        | 1    | 268.51        |
+-----------------------------------------------+------+---------------+
| มูลค่างานที่อยู่ระหว่างก่อสร้างที่ยังไม่ได้ส่งมอบของบริษัทฯ    | 23   | 2,782.04      |
| และบริษัทย่อย                                    |      |               |
+-----------------------------------------------+------+---------------+

  - บริษัท ทีอาร์ซี คอนสตรัคชั่น จำกัด (มหาชน)

+----------------+------+------------------+-------+-------+---------+
| ชื่อโครงการ      | ลักษณ | ชื่อผู้ว่าจ้าง         | มูล    | มูล    | ระยะ    |
|                | ะของ |                  | ค่างาน | ค่างาน | เวลาของ |
|                | การร |                  | ข     |       | โครงการ |
|                | ับเหม |                  | องบริษ | ที่เหล  |         |
|                | า⁽¹⁾ |                  | ัทฯ(ล้า | ือโดยป |         |
|                |      |                  | นบาท) | ระมาณ |         |
|                |      |                  |       | (ล้า   |         |
|                |      |                  |       | นบาท) |         |
+================+======+==================+=======+=======+=========+
| หน่วยธุร         |      |                  |       |       |         |
| กิจรับเหมาก่อสร้าง |      |                  |       |       |         |
| ในงานวางระบบท่อ |      |                  |       |       |         |
+----------------+------+------------------+-------+-------+---------+
| 1. GUT Gas     | E    | บริษัท กัลฟ์ เจพี ยูที  | 1,5   | 1,5   | ส.ค.55  |
| Pipeline       | ,P,C | จำกัด             | 47.43 | 47.43 | -ก.ค.57 |
| Project        |      |                  |       |       |         |
+----------------+------+------------------+-------+-------+---------+
| 2.             | E    | บริษัท กัลฟ์ เจพี     | 1,6   | 433.  | ต.ค.54  |
| โครงก          | ,P,C | จำกัด             | 84.22 | 97⁽²⁾ | -มิ.ย.56 |
| ารเดินท่อก๊าซธรรม |      |                  |       |       |         |
| ชาติไปยังโครงการ |      |                  |       |       |         |
| IPP ของกลุ่มบริษัท |      |                  |       |       |         |
| กัลฟ์ เจพี จำกัด   |      |                  |       |       |         |
|                |      |                  |       |       |         |
| (มูลค่างาน 1,185 |      |                  |       |       |         |
| ล้านบาท และ     |      |                  |       |       |         |
| 16.345         |      |                  |       |       |         |
| ล้านเหรียญสหรัฐ)  |      |                  |       |       |         |
+----------------+------+------------------+-------+-------+---------+
| 3.             | E    | บริษัท ปตท.        | 1     | 1     | พ.ย.54  |
| โครงก          | ,P,C | จำหน่ายก๊าซธรรมชาติ | 44.00 | 03.17 | -ต.ค.56 |
| ารก่อสร้างวางท่อส |      | จำกัด             |       |       |         |
| ่งก๊าซธรรมชาติชนิด |      |                  |       |       |         |
| HDPE           |      |                  |       |       |         |
| ตามกำหนดการ    |      |                  |       |       |         |
| และอัตราจ้างเหมา |      |                  |       |       |         |
+----------------+------+------------------+-------+-------+---------+
| 4. PTTAR-IRPC  | E    | บริษัท ไออาร์พีซี     | 7     | 90.60 | ก.ค.54- |
| Multiproduct   | ,P,C | จำกัด (มหาชน)     | 22.50 |       | เม.ย.56 |
| Pipeline       |      |                  |       |       |         |
+----------------+------+------------------+-------+-------+---------+
| 5. Mechanical  | E    | บริษัท บีเอสที       | 72.00 | 45.42 | ส.ค.55  |
| and Piping     | ,P,C | สเปเชียลตี้ จำกัด    |       |       | -ก.พ.56 |
| Work Packing   |      |                  |       |       |         |
| of C5          |      |                  |       |       |         |
+----------------+------+------------------+-------+-------+---------+
| 6. N/G         | E    | บริษัท อมตะ        | 76.00 | 41.80 | มิ.ย.55  |
| pipeline to    | ,P,C | จัด               |       |       | -ก.พ.56 |
| OTS&PRS        |      | จำหน่ายก๊าซธรรมชาติ |       |       |         |
|                |      | จำกัด             |       |       |         |
+----------------+------+------------------+-------+-------+---------+
| 7.             | E    | บริษัท พีทีที โกลบอล  | 32.00 | 32.00 | ม.ค.56  |
| Installation   | ,P,C | เคมิคอล จำกัด      |       |       | -ส.ค.56 |
| Equipment,     |      | (มหาชน)          |       |       |         |
| Piping         |      |                  |       |       |         |
| Electrical and |      |                  |       |       |         |
| Instrument     |      |                  |       |       |         |
| System         |      |                  |       |       |         |
+----------------+------+------------------+-------+-------+---------+
| 8. Pilot Plant | E    | บริษัท             | 38.00 | 26.05 | พ.ย.55  |
| at BST         | ,P,C | กรุงเทพซินธิติกส์     |       |       | -ก.พ.56 |
| Site#2-NB      |      | จำกัด             |       |       |         |
| latex Plant    |      |                  |       |       |         |
| Project        |      |                  |       |       |         |
+----------------+------+------------------+-------+-------+---------+
| 9.             | E    | บริษัท อมตะ        | 58.00 | 11.70 | พ.ย.54  |
| โครงก          | ,P,C | จัด               |       |       | -ต.ค.56 |
| ารก่อสร้างวางท่อส |      | จำหน่ายก๊าซธรรมชาติ |       |       |         |
| ่งก๊าซธรรมชาติชนิด |      | จำกัด             |       |       |         |
| HDPE           |      |                  |       |       |         |
| ตามกำหนดการ    |      |                  |       |       |         |
| และอัตราจ้างเหมา |      |                  |       |       |         |
+----------------+------+------------------+-------+-------+---------+
| 10-13.         | E    | บริษัท กัลฟ์ เจพี     | 5     | 6.    | ต.ค.53  |
| โครงก          | ,P,C | จำกัด             | 59.45 | 55^(( | -ก.ย.56 |
| ารเดินท่อก๊าซธรรม |      |                  |       | 2.2)) |         |
| ชาติไปยังโครงการ |      |                  | (เฉพ  |       |         |
| SPP^((2.1))    |      |                  | าะงาน |       |         |
|                |      |                  | ที่ยังก่อ |       |         |
|                |      |                  | สร้างไ |       |         |
|                |      |                  | ม่เสร็จ |       |         |
|                |      |                  | 4     |       |         |
|                |      |                  | โคร   |       |         |
|                |      |                  | งการ) |       |         |
+----------------+------+------------------+-------+-------+---------+
| 14. SBR        | E    | บริษัท             | 21.50 | 5.32  | พ.ย.55  |
| Ammonia        | ,P,C | กรุงเทพซินธิติกส์     |       |       | -ก.พ.56 |
| Distribution   |      | จำกัด             |       |       |         |
| Piping Project |      |                  |       |       |         |
+----------------+------+------------------+-------+-------+---------+
| 15. TPP Pipe   | E    | - บริษัท           | 15.71 | 0.38  | ก.ย.54  |
| Rack Extension | ,P,C | บา               |       |       | -ธ.ค.55 |
| (State#1)      |      | งกอกอินดัสเทรียลแก๊ส |       |       |         |
|                |      | จำกัด             |       |       |         |
|                |      |                  |       |       |         |
|                |      | - บริษัท           |       |       |         |
|                |      | ไทยอินดัสเทรียลแก๊ส  |       |       |         |
|                |      | จำกัด (มหาชน)     |       |       |         |
|                |      |                  |       |       |         |
|                |      | - บริษัท วินิไทย     |       |       |         |
|                |      | จำกัด (มหาชน)     |       |       |         |
+----------------+------+------------------+-------+-------+---------+
| 16.            | E    | บริษัท ทีบีเคเค      | 0.08  | 0.08  | ม.ค.56  |
| งา             |      | (ประเทศไทย) จำกัด |       |       |         |
| นจ้างเหมาจัดทำแบ |      |                  |       |       |         |
| บท่อภายในโรงงาน |      |                  |       |       |         |
| TBKK           |      |                  |       |       |         |
| นิคมอุต          |      |                  |       |       |         |
| สาหกรรมอมตะนคร |      |                  |       |       |         |
+----------------+------+------------------+-------+-------+---------+
| รวมงานในมือทั้งสิ้น |      |                  | 4,9   | 2,3   |         |
| 16 โครงการ     |      |                  | 70.89 | 44.47 |         |
+----------------+------+------------------+-------+-------+---------+
|                |      |                  |       |       |         |
+----------------+------+------------------+-------+-------+---------+
| - บริษัท         |      |                  |       |       |         |
| สหการวิศวกร     |      |                  |       |       |         |
| จำกัด           |      |                  |       |       |         |
+----------------+------+------------------+-------+-------+---------+
| ชื่อโครงการ      | ลักษณ | ชื่อผู้ว่าจ้าง         | มูล    | มูล    | ระยะ    |
|                | ะของ |                  | ค่างาน | ค่างาน | เวลาของ |
|                | การร |                  | ข     |       | โครงการ |
|                | ับเหม |                  | องบริษ | ที่เหล  |         |
|                | า⁽¹⁾ |                  | ัทฯ(ล้า | ือโดยป |         |
|                |      |                  | นบาท) | ระมาณ |         |
|                |      |                  |       | (ล้า   |         |
|                |      |                  |       | นบาท) |         |
+----------------+------+------------------+-------+-------+---------+
| 1. โครงการอุบล  | E    | บริษัท อุบล ไบโอ    | 2,1   | 1     | มี.ค.54  |
| เอธานอล        | ,P,C | เอธานอล จำกัด     | 34.10 | 01.66 | -ธ.ค.55 |
| งาน            |      |                  |       |       |         |
| รับเหมาก่อสร้างโร |      |                  |       |       |         |
| งงานผลิตเอธานอล |      |                  |       |       |         |
| กำลังผลิต        |      |                  |       |       |         |
| 400,000        |      |                  |       |       |         |
| ลิตรต่อวัน        |      |                  |       |       |         |
+----------------+------+------------------+-------+-------+---------+
| 2. Civil works | E    | บริษัท ไทย เอบีเอส  | 2     | 23.17 | ม.ค.55  |
| for Green ABS  | ,P,C | จำกัด             | 80.00 |       | -ธ.ค.55 |
| VI Project     |      |                  |       |       |         |
+----------------+------+------------------+-------+-------+---------+
| 3. Water       | E    | การไฟฟ้าฝ่า        | 20.36 | 20.36 | ก.ย.54  |
| Treatment      | ,P,C | ยผลิตแห่งประเทศไทย |       |       | -ต.ค.56 |
| Plant          |      |                  |       |       |         |
+----------------+------+------------------+-------+-------+---------+
| 4.             | C    | กรมทางหลวงชนบท   | 14.05 | 9.88  | พ.ค.55- |
| สร้างส          |      |                  |       |       | เม.ย.56 |
| ะพานข้ามคลองไทร |      |                  |       |       |         |
+----------------+------+------------------+-------+-------+---------+
| 5.             | C    | อบต. นครสวรรค์    | 9.32  | 9.32  | ก.ค.55  |
| ส              |      |                  |       |       | -ต.ค.55 |
| ร้างอาคารที่ทำการ |      |                  |       |       |         |
| อบต.           |      |                  |       |       |         |
+----------------+------+------------------+-------+-------+---------+
| 6.             | C    | กรมทางหลวงชนบท   | 4.67  | 4.67  | ก.ค.55  |
| สร้างถนน        |      |                  |       |       | -ต.ค.55 |
| สายน้ำเขาพระแวง |      |                  |       |       |         |
+----------------+------+------------------+-------+-------+---------+
| รวมงานในมือทั้งสิ้น |      |                  | 2,4   | 1     |         |
| 6 โครงการ      |      |                  | 62.50 | 69.06 |         |
+----------------+------+------------------+-------+-------+---------+

  - TRC Middle East LLC สาธารณรัฐสุลต่านโอมาน

+----------------+------+------------------+-------+-------+---------+
| ชื่อโครงการ      | ลักษณ | ชื่อผู้ว่าจ้าง         | มูล    | มูล    | ระยะ    |
|                | ะของ |                  | ค่างาน | ค่างาน | เวลาของ |
|                | การร |                  | ข     |       | โครงการ |
|                | ับเหม |                  | องบริษ | ที่เหล  |         |
|                | า⁽¹⁾ |                  | ัทฯ(ล้า | ือโดยป |         |
|                |      |                  | นบาท) | ระมาณ |         |
|                |      |                  |       | (ล้า   |         |
|                |      |                  |       | นบาท) |         |
+----------------+------+------------------+-------+-------+---------+
| Construction   | E    | Petrogas Rima    | 3     | 268.  | พ.ค.52  |
| of Flow Lines  | ,P,C | LLC              | 87.67 | 51⁽³⁾ | -พ.ค.57 |
| Rima           |      |                  |       |       |         |
| Satellites     |      | สา               |       |       |         |
| Small Fields   |      | ธารณรัฐสุลต่านโอมาน |       |       |         |
| (มูลค           |      |                  |       |       |         |
| ่างานส่วนต่างสัญญา |      |                  |       |       |         |
| 2 ปี มูลค่าประมาณ |      |                  |       |       |         |
| 4.8            |      |                  |       |       |         |
| ล้านโอมานเรียล)  |      |                  |       |       |         |
+----------------+------+------------------+-------+-------+---------+
| รวมงานในมือทั้งสิ้น |      |                  | 3     | 2     |         |
| 1 โครงการ      |      |                  | 87.67 | 68.51 |         |
+----------------+------+------------------+-------+-------+---------+

  หมายเหตุ:

+---+-------------------------------------------------------------------+
| ( | E = Engineering (งานวิศวกรรม) P = Procurement (งานจัดซื้อ) C =        |
| 1 | Construction (งานก่อสร้าง)                                          |
| ) |                                                                   |
+---+-------------------------------------------------------------------+
| ( | โครงการ SPP จากบริษัท กัลฟ์ เจพี จำกัด                                  |
| 2 |                                                                   |
| . |   -------------------                                             |
| 1 | ------ -------------- ----------- ---------------- -------------- |
| ) |                                                                   |
|   |                      จำนวนโครงการ   จำนวนสัญญา   มูลค่างานตามสัญญา    |
| ( |                                                                   |
| 2 |                                                                   |
| . |                                     ล้านบาท           ล้านเหรียญสหรัฐ |
| 2 |                                                                   |
| ) |   สัญญางานทั้งห                                                      |
|   | มด              7              6           831              4.745 |
|   |                                                                   |
|   |   ก่อสร้างแล้วเ                                                      |
|   | สร็จ ณ 31 ธ.ค.   3              2           350              2.145 |
|   |   55                                                              |
|   |                                                                   |
|   |                                                                   |
|   |   งานที่อยู่ระหว                                                      |
|   | ่างก่อสร้าง        4              4           481              2.600 |
|   |   -------------------                                             |
|   | ------ -------------- ----------- ---------------- -------------- |
|   |                                                                   |
|   | มูลค่างานที่เหลือของโครงการของกลุ่มบริษัท กัลฟ์ เจพี จำกัด                     |
|   | คำนวณเป็นเงินบาทที่อัตราแลกเปลี่ยน 31.69 บาทต่อเหรียญสหรัฐอเมริกา            |
+---+-------------------------------------------------------------------+
| ( | มูลค่างานที่เหลือของโครงการของ TRC Middle East LLC                     |
| 3 | คำนวณเป็นเงินบาทที่อัตราแลกเปลี่ยน 80.723 บาท ต่อ 1 โอมานเรียล             |
| ) |                                                                   |
+---+-------------------------------------------------------------------+